**Gweithdrefnau Diogelu Cymru ar gyfer plant ac oedolion sydd mewn perygl o gamdriniaeth ac esgeulustod**

Yn Tir na n-Og rydym yn dilyn yr Gweithdrefnau Diogelu Cenedlaethol i Gymru a welir ar-lein [Social care Wales (diogelu.cymru)](https://diogelu.cymru/). Maent yn rhoi manylion am swyddogaethau a chyfrifoldebau hanfodol ymarferwyr er mwyn gwneud yn siŵr eu bod yn diogelu plant ac oedolion sydd mewn perygl o ddioddef camdriniaeth ac esgeulustod.

Mae’r gweithdrefnau yma yn ganllaw i arferion diogelu pawb a gyflogir yn y sector statudol, trydydd (gwirfoddol) a phreifat mewn iechyd, gofal cymdeithasol, addysg, yr heddlu, cyfiawnder a gwasanaethau eraill. Maent yn gymwys i’r holl reolwyr sy’n gweithio yng Nghymru.

Bwriad y gweithdrefnau yw safoni arfer ledled Cymru a rhwng asiantaethau. Adlewyrchir yr ymwybyddiaeth hon yn [Neddf Gwasanaethau Cymdeithasol a Llesiant (Cymru) 2014](http://www.legislation.gov.uk/anaw/2014/4/pdfs/anaw_20140004_en.pdf" \t "_blank) a’r hyn ddaw gyda hi, sef [Canllawiau Adran 7 Cyfrolau 5 a 6 ar drin achosion unigol](https://gweddill.gov.wales/topics/health/socialcare/act/code-of-practice/?lang=en" \t "_blank). Boed yn diogelu oedolyn sydd mewn perygl o gamdriniaeth neu esgeulustod neu’n amddiffyn plant rhag camdriniaeth, esgeulustod a niwed, seilir y gweithdrefnau ar yr un egwyddorion sy’n adlewyrchu’r egwyddorion sy’n sail i [Ddeddf Gwasanaethau Cymdeithasol a Llesiant (Cymru) 2014](http://www.legislation.gov.uk/anaw/2014/4/pdfs/anaw_20140004_en.pdf" \t "_blank).

Mae’r gweithdrefnau yn cael eu CYFOESI diweddaru yn rheolaidd yn unol â newidiadau i ddeddfwriaeth, canllawiau a datblygiadau mewn arfer.

Nod Gweithdrefnau Diogelu Cymru yw ceisio:

* Sicrhau bod ymarferwyr yn deall eu swyddogaethau a’u cyfrifoldebau a gwybod pa sefydliad, tîm neu ymarferydd sydd â’r cyfrifoldeb arweiniol dros ddiogelu yn ogystal ag union rôl pawb sydd yn ymwneud â’r mater;
* Darparu canllawiau i ymarferwyr sydd mewn cysylltiad gyda phlant ag oedolion mewn perygl o gamdriniaeth ac esgeulustod fydd yn eu galluogi i adnabod ac ymdrin ag anghenion gofal, cefnogaeth ac amddiffyn y rhain;
* Sicrhau bod arfer yn cyd-fynd â gofynion a disgwyliadau deddfwriaethol [Deddf Gwasanaethau Cymdeithasol a Llesiant (Cymru) 2014](http://www.legislation.gov.uk/anaw/2014/4/pdfs/anaw_20140004_en.pdf" \t "_blank) a’r [canllawiau diogelu](https://gweddill.gov.wales/topics/health/socialcare/act/code-of-practice/?lang=cy" \t "_blank) sy’n dod gyda’r Ddeddf (Adran 7 Rhifynnau 5 a 6 ar drin achosion unigol);
* Cydnabod pwysigrwydd ymwneud â’r plentyn neu oedolyn sydd mewn perygl, eu teulu a gofalwyr trwy gydol y broses ddiogelu ar yr amod na fydd hyn yn rhoi y rhain mewn mwy o berygl o niwed;
* Hyrwyddo deilliannau cadarnhaol trwy wella profiad bywyd beunyddiol yr plenty neu’r oedolyn sydd mewn perygl o gamdriniaeth neu esgeulustod;
* Sicrhau gweithio effeithiol mewn partneriaeth i gwrdd ag anghenion gofal, cefnogaeth ac amddiffyn y plentyn neu oedolyn sydd mewn perygl o gamdriniaeth neu esgeulustod;
* Hwyluso asesiadau, cynlluniau ac ymyriadau sy’n canoli ar yr unigolyn ac yn cael eu cwblhau o fewn yr amser a osodir allan mewn rheoliadau a chanllawiau;
* Galluogi rheolwyr a goruchwylwyr i gyfarwyddo a chefnogi staff er mwyn sicrhau bod plant ac oedolion mewn perygl yn cael eu hamddiffyn rhag camdriniaeth and esgeulustod;
* Tynnu ar ymchwil a’r arfer gorau fel sail o wybodaeth i wneud penderfyniadau;
* Cynnig fframwaith sydd yn galluogi Byrddau Diogelu Rhanbarthol a rheolwyr asiantaethau i ofalu bod arfer yn gydnaws â swyddogaethau a chyfrifoldebau statudol a gofynion a disgwyliadau deddfwriaethol;
* Galluogi Byrddau Diogelu Rhanbarthol a rheolwyr asiantaethau i werthuso ansawdd arferion diogelu lleol a darparu cyfrwng i hwyluso cydgordio a herio lleol.

Rydym yn annog yr holl staff a rhieni i lawrlwytho ap Diogelu Cymru i'ch ffonau symudol neu fel arall ewch i'r wefan [Social care Wales (diogelu.cymru)](https://www.diogelu.cymru/). Mae copi papur ar gael yn y swyddfa hefyd.

**Rhifau teleffon cyswllt**

AGC 0300 790 0126

Bwrdd Lleol Diogelu Plant Gwynedd a Môn **01766 772577**

Heddlu Gogledd Cymru 101 neu 999 mewn argyfwng